Pierre Messmer
Van Wikipedie
Pierre(-Auguste-Joseph) Messmer (Vincennes, Val-de-Marne, Fraankriek, 20 meert 1916) was een bestuurder in de Fraanse overhied van Gaullistische sinjatuur. Onder president Charles de Gaulle was hi'j menister van defensie (1960-1969) en onder president Georges Pompidou bekleedden hi'j het ambt van eerste menister (1972-1974).
Inholdsopgaove |
[bewark] Strieder en koloniaol ambtenaor
Messmer kwaamp in 1937 onder de waopens. In de Twiede Wereldoorlog streden hi'j mit de Vri'je Fraansen, en hi'j slöt hom an bi'j de staf van generaal De Gaulle. Hi'j hef in Afrika, Italië, Fraankriek en Duutslaand evochten, en deu mit an de invaosie van Normandië.
Nao de oorlog bekleedden hi'j veur Fraankriek posities in varre laanden. Nog in 1945 wördden hi'j nao een parachutelaanding vast-eneumen deur de Viêt-minh, die teeng de Fraanse politiek in Fraans Indochina vochten. Hi'j zet al gauw kaans um vot te koemen. In Afrika hef hi'j hoge commissaoris van verschillende gebieden ewest. 't Historische proces van dekolonisaotsie hef hi'j esteund.
[bewark] Menisteriaole posten
Hi'j beheuren töt de trouwe medestaanders van De Gaulle, en was menister van defensie töt dizze leste 't ambt van president neerleggen. Oppe defensiepost kreeg hi'j in 1961 te maken mit 'n opstand van generaols. Ok begunnen hi'j de Fraanse ontwikkeling van kernwaopens, dee deur De Gaulle ewenst was. In 1971 wördden Messmer menister van aoverzeese departementen en gebiedsdielen.
[bewark] Eerste menister
In 1972 beneumden hom president Pompidou um Jacques Chaban-Delmas as eerste menister op te volng. Hi'j stönd an 't heufd van drei körtdurende regerings. Twei jaor later volgen hom Jacques Chirac op. As ofgeveerdigde van 't departement van de Moselle en fractieveurzitter van de Gaullistische RPR bleef Messmer in de nasjonale verzaomeling töt 1988. Van 1971 töt 1989 was hi'j ok borgemeister van Sarrebourg.
[bewark] Académie Française
Van verschillende belaangrieke instellings hef Messmer veurzitter ewest. In 1999 wördden hi'j uutekeuzen um bi'j de Académie Française te koemen. Ok vanof det jaor is hi'j kanselier van 't Institut de France. Hi'j hef veule dekeraosies, en hef verschillende warken aover zien leben uutegeben.
[bewark] Kiek op de dingen
Pierre Messmer is de vrogste eerste menister van Fraankriek die nog niet uut de tied ekomen is. Hi'j wordt wel de leste gaullist enuumd. Aover zien invloed hef hi'j ezegd det hi'j in de geleenghied ewest hef um "keuzes te maken", wat niet 't zölde is as zien eing wil uutvoeren. Van de onafhaankelkhied van Algeri'je hef Messmer veurstander ewest.
Aover de koloniaole tied geleuft hi'j det dizze ok veurdelen ehad hef, zoas de vrede die vake handhaafd wordden. Aover de studentenopstand van mei 1968 zegt hi'j det hi'j de veraanderende weerden in de maotschoppi'j niet hef willen teengholden, mar wel de anarchie en het gewald. Volngs Messmer vergist de ecologische activisten teeng kernenergie heur, umdet 't een schone vorm van energie is.
[bewark] Bronnen
- The Columbia Encyclopedia (Fifth Edition), 1993, Columbia University Press
- Uuttreksel uut de encyclopedie aover de swatvoeten
- Pierre Messmer, le dernier gaulliste, documentaire deur Bernard Debord, 2000